Úradný vestník L 121 , 07/05/1983 S. 0023 - 0025

Fínske špeciálne vydanie: Kapitola 3 Zväzok 16 S. 0095

Španielske špeciálne vydanie: Kapitola 03 Zväzok 27 S. 0177

Švédske špeciálne vydanie: Kapitola 3 Zväzok 16 S. 0095

Portugalské špeciálne vydanie Kapitola 03 Zväzok 27 S. 0177



Rozhodnutie Komisie z 22. apríla 1983 o zozname prevádzkarní v Rumunskej socialistickej republike schválených pre dovoz čerstvého mäsa do spoločenstva (83/218/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 72/462/EHS z 12. decembra 1972 o veterinárnych a hygienických otázkach dovozu hovädzieho dobytka, ošípaných a čerstvého mäsa z tretích krajín [1], naposledy zmenenú a doplnenú smernicou 83/91/EHS [2], a najmä na jej články 4 ods. 1 a 18 ods. 1 písm. a) a b), keďže prevádzkárňam v tretích krajinách nesmie byť povolené vyvážať čerstvé mäso do spoločenstva, pokiaľ nespĺňajú všeobecné a zvláštne podmienky stanovené smernicou 72/462/EHS; keďže Rumunsko v súlade s článkom 4 ods. 3 smernice 72/462/EHS zaslalo zoznam prevádzkarní schválených pre vývoz do spoločenstva; keďže kontroly spoločenstva na mieste ukázali, že hygienická úroveň mnohých z týchto prevádzkarní je vyhovujúca a môžu byť teda zaradené do prvého zoznamu prevádzkarní, z ktorých môže byť povolený dovoz čerstvého mäsa, stanovený podľa článku 4 ods. 1 uvedenej smernice; keďže prípad ostatných Rumunskom navrhovaných prevádzkarní je potrebné opätovne preskúmať na základe ďalších údajov týkajúcich sa ich hygienickej úrovne a ich schopnosti rýchlo sa prispôsobiť právnym predpisom spoločenstva; keďže aby sa zabránilo náhlemu prerušeniu existujúcich obchodných tokov, medzitým môže byť týmto prevádzkárňam dočasne povolené pokračovať vo vývoze čerstvého mäsa do tých členských štátov, ktoré sú ochotné ich prijať; keďže je teda nevyhnutné opätovne preskúmať a v prípade potreby pozmeniť toto rozhodnutie vzhľadom na opatrenia prijaté na tento účel a vzhľadom na vykonané zlepšenia; keďže je potrebné pripomenúť, že na dovoz čerstvého mäsa sa vzťahujú aj iné veterinárne predpisy spoločenstva, najmä pokiaľ ide o požiadavky na zdravie zvierat, vrátane zvláštnych ustanovení pre Dánsko, Írsko a Spojené kráľovstvo; keďže dovoz čerstvého mäsa z prevádzkarní uvedených v zozname, ktorý tvorí prílohu tohoto rozhodnutia, i naďalej podlieha inde stanoveným ustanoveniam, ako aj všeobecným ustanoveniam zmluvy; keďže najmä dovoz niektorých kategórií mäsa z tretích krajín a jeho spätný vývoz do iných členských štátov, ako je mäso s hmotnosťou menšou ako tri kilogramy alebo mäso obsahujúce rezíduá niektorých látok, na ktoré sa doposiaľ nevzťahujú harmonizované pravidlá spoločenstva, aj naďalej podlieha hygienickým predpisom dovážajúceho členského štátu; keďže opatrenia tohoto rozhodnutia sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 1. Prevádzkarne v Rumunsku uvedené v prílohe sa schvaľujú pre dovoz čerstvého mäsa do spoločenstva v zmysle prílohy. 2. Dovoz z prevádzkarní uvedených v odseku 1 aj naďalej podlieha inde stanoveným veterinárnym ustanoveniam spoločenstva, a najmä predpisom týkajúcim sa nákaz zvierat. Článok 2 Členské štáty zakážu dovoz čerstvého mäsa z prevádzkarní, ktoré nie sú uvedené v prílohe. Členské štáty však môžu do 30. novembra 1983 aj naďalej povoľovať dovoz čerstvého mäsa z prevádzkarní, ktoré nie sú uvedené v prílohe, avšak boli 15. októbra 1982 úradne schválené a navrhnuté rumunskými orgánmi v súlade s článkom 4 ods. 3 smernice 72/462/EHS, ak nebude v súlade s článkom 4 ods. 1 vyššie uvedenej smernice prijaté opačné rozhodnutie do 1. decembra 1983. Komisia oznámi zoznam týchto prevádzkarní členským štátom. Článok 3 Toto rozhodnutie nadobúda účinnosť 1. mája 1983. Článok 4 Toto rozhodnutie sa preskúma a v prípade potreby zmení do 1. septembra 1983. Článok 5 Toto rozhodnutie je adresované členským štátom. V Bruseli 22. apríla 1983 Za Komisiu Poul Dalsager člen Komisie [1] Ú. v. ES L 302, 31.12.1972, s. 28. [2] Ú. v. ES L 59, 5.3.1983, s. 34. -------------------------------------------------- PRÍLOHA ZOZNAM PREVÁDZKARNÍ Číslo schválenia | Prevádzkareň | Adresa | | | 1.HOVÄDZIE MÄSO A.Bitúnok a rozrábkareň N | 11 | Industria Carnii Turnu Severin | Turnu Severin | B.Bitúnky N | 2 | Industria Carnii Bacau | Bacau | N | 10 | Industria Carnii Tirgu-Mures | Tirgu-Mures | N | 14 | Industria Carnii Constanta | Constanta | C.Rozrábkarne N | 7 | Industria Carnii Hateg | Hateg | N | 9 | Industria Carnii Constanta | Constanta | N | 23 | Frigorifer Sibiu | Sibiu | N | 25 | Industria Carnii Tirgu-Mures | Tirgu-Mures | N | 26 | Industria Carnii Bacau | Bacau | N | 30 | Antrepozitul Frigorifio NR 30 Timisoara | Timisoara | N | 42 | Fabrica de Conserve de Carne, Semiconserve, Frigorifer Suceava | Suceava | N | 61 | Industria Carnii Buzau | Buzau | N | 83 | Antrepozitul Frigorifio — Piatra Neamt | Piatra Neamt | II.BRAVČOVÉ MÄSO A.Bitúnky a rozrábkarne N | 11 | Industria Carnii Turnu Severin | Turnu Severin | N | 61 | Industria Carnii Buzau | Buzau | B.Bitúnky N | 2 | Industria Carnii Bacau | Bacau | N | 10 | Industria Carnii Tirgu-Mures | Tirgu-Mures | N | 14 | Industria Carnii Constanta | Constanta | C.Rozrábkarne N | 7 | Industria Carnii Hateg | Hateg | N | 9 | Industria Carnii Constanta | Constanta | N | 23 | Frigorifer Sibiu | Sibiu | N | 25 | Industria Carnii Tirgu-Mures | Tirgu-Mures | N | 26 | Industria Carnii Bacau | Bacau | N | 30 | Antrepozitul Frigorifio NR 30 Timisoara | Timisoara | N | 42 | Fabrica de Conserve de Carne, Semiconserve, Frigorifer Suceava | Suceava | N | 83 | Antrepozitul Frigorifio — Piatra Neamt | Piatra Neamt | --------------------------------------------------